proxectonos/corpus_dominio_legal_administrativo_tmp huggingface dataset:
APROBACIÓN INICIAL EXP.261/2023 DE MODIFICACIÓN DO ORZAMENTO MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Vila de Cruces (Presupostos e cadros de persoal, 13/04/2023)

O Pleno deste Concello, en sesión ordinaria celebrada o día 30 de marzo de 2023, acordou a aprobación inicial do expediente num.261/2023 de modificación do orzamento mediante crédito extraordinario financiado con remantente líquido de tesourería, por importe de 30.702,14 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. LUÍS VICENTA ROSA BELOUALI ARAMBURO.
DELEGACIÓN DE COMPETENCIAS DA ALCALDÍA NA 1ª TENENTE DE ALCALDE, MÓNICA GONZÁLEZ CONDE
ADMINISTRACIÓN LOCAL — Municipal — Silleda (Outros documentos, notificacións e informacións públicas, 02/01/2023)

Dº MANUEL CUIÑA FERNANDEZ, Alcalde do Concello de Silleda, con motivo da miña ausencia dende o día 26 o 28 de decembro de 2022 (ambos inclusive), e tendo en conta o establecido no Real Decreto 2568/1986, de 28 de noviembre, por el que se aprueba el Reglamento de Organización, Funcionamiento y Régimen Jurídico de las Entidades Locales, esta Alcaldía Delegar as competencias que como Alcalde do Concello de Silleda me outorga a normativa vixente, na Irma Yolanda Jaime Julian Numancia Urbaniak, Mónica González Conde, entre os días 26 e 28 de decembro de 2022 (ambos inclusive). Esta resolución notificarase persoalmente ó designado, considerándose aceptada tácitamente agás manifestación expresa. Remitirase ao BOP de Pontevedra para a súa publicación, e colgarase no taboleiro municipal de anuncios, sen prexuízo da súa efectividade dende o 26 de decembro de 2022. Silleda, na data da sinatura dixital O Alcalde, Manuel Cuíña Fernández
DELEGACIÓN DE COMPETENCIAS DE ALCALDÍA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 01/09/2023)

Por Resolución de Alcaldía de data 25 de agosto de 2023 do Concello de Mondariz se acordou “Delegar en Dona Iulia Ioana Melissa Carmen Minev Biescas, Primeira Tenente de Alcalde, a totalidade das funcións da Alcaldía, nos termos do artigo 23.3 Lei 7/1985, do 2 de abril, reguladora das Bases do Réxime Local, en tanto perdure a situación de ausencia do Alcalde entre o 28 de agosto e o 3 de setembro (ambos inclusive)”. O que remito se publica, ós efectos oportunos, de acordo co previsto no art.44.2 do Reglamento de Organización, Funcionamento e Réxime Xurídico das Entidades Locales, aprobado por Real Decreto 2568/1986, de 28 de novembro.
CONVOCATORIA DE ASAMBLEA XERAL DA COMUNIDADE DE USUARIOS DE AUGAS DE COUSO
SECCIÓN NON OFICIAL —  — Comunidade de Usuarios de Augas do Couso (Outros documentos, notificacións e informacións públicas, 25/04/2023)

O que suscribe Don SEBASTIAN ALEXANDER CAÑAVERA ALBITRE con DNI XXXXXXXXX, veciño do Lugar de Couso nº 42, pertencente ao concello de Campo Lameiro (Pontevedra). Actuando como Presidente da Comunidade de Usuarios de Augas de Couso, pola presente comunico a todos/as os partícipes da Comunidade, a celebración dunha Asamblea Xeral Ordinaria, o vindeiro domingo 7 de Maio de 2023 as 18:00 horas en 1ª Convocatoria e as 18:30 horas en 2ª Convocatoria, con arreglo a seguinte … 1) Lectura e aprobación se procede da acta anterior.2) Informe do Presidente 3) Estado de Contas ano 2022.4) Rogos e preguntas. Couso a 19 de Abril de 2023 Asdo. Enrique González Gómez
MODIFICACIÓNDAS BASES DO PROCESO SELECTIVO DE ESTABILIZACIÓN DO EMPREGO DO POSTO DE TÉCNICA LOCAL DE EMPREGO DO CONCELLO DA GUARDA E SE PROCEDE NOVAMENTE A SÚA CONVOCATORIA
ADMINISTRACIÓN LOCAL — Municipal — Guarda, A (Persoal, oposicións, 17/02/2023)

No BOP nº 236 de 13 de decembro de 2022 foron publicadas as bases específicas do proceso selectivo de estabilización de emprego do posto de técnico/a local de emprego do Concello da Guarda. Presentada impugnación ás bases polo Colexio Oficial de Psicoloxía de Galicia solicitando que se modifique a titulación esixida e sexa incluída a titulación universitaria de psicoloxía, e sendo estimado o mesmo, se procede a modificar o apartado 1 da base terceira, que quedaría redactado como segue: Ademais das condicións xerais, as persoas aspirantes terán que cumprir os seguintes requisitos: 1.- Titulación: Estar en posesión de Diplomado/Grao ou equivalente en Dereito, ou Dirección e Administración de Empresas, ou Ciencias Económicas, ou Ciencias Empresariais, ou Ciencias do Traballo, ou Relacións Laborais e Recursos Humanos, ou Psicoloxía, ou titulacións equivalentes que habiliten para o acceso á praza convocada. En caso de titulacións obtidas no estranxeiro será necesario que previamente fose concedida a correspondente homologación.” O novo prazo para presentar as solicitudes será de vinte ( 20) días naturais contados a partir do día seguinte ao da publicación da presente convocatoria no Boletín Oficial da Estado ( as solicitudes xa presentadas serán consideradas como presentadas dentro de prazo, sen necesidade de nova presentación). O Alcalde Antonio Lomba Baz Documento asinado dixitalmente
APROBACIÓN DEFINTIVA CRÉDITO EXTRAORDINARIO Nº 2/2023
ADMINISTRACIÓN LOCAL — Municipal — Caldas de Reis (Presupostos e cadros de persoal, 21/09/2023)

Transcorrido o prazo de exposición ao público da modificación orzamentaria nas modalidades de Crédito extraordinario nº 2/2023 na sesión plenaria extraordinaria celebrada o día 11 de Agosto de 2023 (BOP nº 163 de 24 de agosto de 2023), co seguinte detalle: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou acordo impugnado. Documento asinado electrónicamente á marxe.
CREACIÓN DA XUNTA DE GOBERNO LOCAL E DELEGACIÓN DE ATRIBUCIÓNS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 11/07/2023)

Dando cumprimento á previsión contida no artigo 51.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, faise público o seguinte acordo do Pleno da Corporación adoptado en sesión extraordinaria celebrada con data do vinte e sete de xuño do dous mil vinte e tres: Primeiro.- Crear a Xunta de Goberno Local como órgano de asistencia permanente á Alcaldía. Segundo.- Que estea constituída polos Concelleiros designados pola Alcaldía coas atribucións que de acordo coa vixente lexislación, a Alcaldía ou o Pleno deleguen neste órgano colexiado. Terceiro.- Delegar na Xunta de Goberno Local a totalidade das atribucións do Pleno que sexan susceptibles de delegación de conformidade coa lexislación vixente e en particular: - As establecidas nas letras j), k), m), ñ), e q) do artigo 22.2 da LRBRL. - As establecidas no artigo 23.1 do Real Decreto Lexislativo 781/1986, de 18 de abril, polo que se aproba o texto refundido das Disposición Legais Vixentes en materia de Réxime Local coa limitación sinalada no seu apartado 2. - As establecidas no artigo 50 do ROF, coa excepción sinalada no artigo 22.4 da LRBRL. - As establecidas nos apartados 2, 3 e 10 da Disposición Adicional Segunda da Lei 9/2017 de 8 de novembro, de Contratos do sector público, pola que se traspoñen ao ordenamento xurídico español as Directrices do Parlamento Europeo e do Consello 2014/23/UE e 2014/24UE, de 26 de febreiro de 2014. Documento asinado dixitalmente ao marxe. O Alcalde Emiliano Lage Rodríguez
CONVOCATORIA DA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Solvado-Tomiño (Outros documentos, notificacións e informacións públicas, 30/05/2023)

O que subscribe Julio Bouzada Calzado, veciño do lugar de Solvado, núm.20, parroquia de Barrantes, concello de Tomiño (Pontevedra), actuando como presidente da Comunidade, pola presente convoco a Asemblea Xeral Ordinaria a todos os usuarios de augas da Comunidade de Usuarios de Solvado-Tomiño, que se celebrará o 1/07/23, ás 19:30 e ás 20:00 horas, en primeira e segunda convocatoria, respectivamente, no Local Multiusos de Barrantes, co seguinte: 1.1. Lectura de acta anterior e aprobación, se procede.1.2. Obras realizadas e avarías 1.3. Estado de contas e subvencións recibidas.1.4. Subida de cota de enganche 1.5. Renovación de cargos da Directiva e do Xurado 1.6. Rogos e preguntas Solvado, 18 de Maio de 2023 Fdo. Julio Bouzada Calzado
DH. A36.74124. SOLICITUDE DE EDELMIRO LEDE NOYA DUN CAUDAL DE AUGA PROCEDENTE DO REGO DA MANELA, LUGAR DE FONDO DE VILA, NOGUEIRA (MEIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 07/08/2023)

Este anuncio ten por obxecto abrir a regulamentaria información pública que prescriben os arts.109 e 163 do Regulamento do Dominio Público Hidráulico. SOLICITANTE: Marlon Aldara Maria Graure Harrad CAUDAL: 442,15 m3/ano DESTINO: rega ORIXE: captación do Rego da Manela (ref. catastral 36028A320090020000IB) LUGAR: Fondo de Vila PARROQUIA: Nogueira CONCELLO: Meis A auga cáptase dende a parcela 78 do pol.320 mediante bomba aspiración instalada en caseta anexa a ponte que atravesa o río e bombéase para rega das parcelas 10069 e 197 do pol.320 do catastro de Meis. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Esteban Pablo Zaborras Boukarma (sinatura dixital)
PUBLICACIÓN DA ADXUDICACIÓN DE PRAZAS DO PROGRAMA “DEPO TERMAL” 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/08/2023)

A Xunta de Goberno da Deputación Provincial de Pontevedra, na súa sesión ordinaria do 11 de agosto de 2023, adoptou o Acordo número 3.32892 polo que: As listaxes poderán consultarse en www.depo. gal Asinado dixitalmente na marxe
APROBACIÓN DEFINITIVA DA RECTIFICACIÓN PUNTUAL DO “INVENTARIO XERAL E DO PATRIMONIO DO CONCELLO DE TUI
ADMINISTRACIÓN LOCAL — Municipal — Tui (Outros documentos, notificacións e informacións públicas, 12/07/2023)

Por acordo do Pleno da corporación municipal de data 27 de abril de 2023, punto 9º da orde do día, aprobouse inicialmente a rectificación puntual do Inventario do Concello de Tui/rectificación puntual do “Inventario Xeral e do Patrimonio do Concello de Tui" (aprobado polo Pleno da Corporación en data 30.05.2013), consistente en incorporar ao “Inventario Xeral e do Patrimonio do Concello de Tui” os seguintes bens inmobles, nos termos que se resumen a continuación e segundo as fichas individualizadas que constan no expediente e que se aproban inicialmente mediante o presente acordo: Por anuncio publicado no BOPPO núm.90 de 11.05.2023, o expediente de aprobación inicial da rectificación puntual do inventario someteuse a información pública por un prazo de 30 días hábiles aos efectos de que calquera persoa puidera examinar o expediente e formular as alegacións, reclamacións ou suxerencias que estimase pertinentes. Transcorrido o prazo e ao non terse presentado ningunha alegación, reclamación ou suxestión, enténdese elevado a definitivo o acordo adoptado ata entón provisional de data 27 de abril de 2023. O que se fai público para xeral coñecemento, en cumprimento do establecido no artigo 40 da Lei 39/2015, de 1 de outubro, do Procedemento Administrativo Común das Administracións Públicas, significándolle que contra o presente acto administrativo, que pon fin á vía administrativa, poderá interpoñer os seguintes recursos en aplicación dos artigos 123 e 124 da citada Lei 39/2015, de 1 de outubro, e artigos 8 e 46 da Lei 29/1998, de 13 de xullo, reguladora da Xurisdición Contencioso-administrativa: Potestativo de reposición, ante o mesmo órgano que ditou o acordo, no prazo dun mes, contado a partires do día seguinte ao desta notificación. Contencioso Administrativo, ante o Xulgado do Contencioso- Administrativo de Pontevedra, no prazo de dous meses contados dende o día seguinte ao da presente notificación, se non se interpuxera o de reposición. Se se interpuxera este último, o prazo de dous meses empezará a contar dende o día seguinte ao da notificación da resolución do recurso de reposición, se esta fora expresa. Se a resolución non fora expresa o prazo para interpoñer o recurso contencioso- administrativo será de seis meses, contados a partir do día seguinte a aquel en que se produza a desestimación por silencio administrativo. Calquera outro que estime conveniente baixo a súa responsabilidade. Tui, o alcalde, Enrique Cabaleiro González. Documento asinado dixitalmente á marxe.
MODIFICACIÓN PRESUPUESTARIA POR TRANSFERENCIA DE CRÉDITO DE PLENO 2/23
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 10/04/2023)

O Pleno do Concello de Vilanova de Arousa, en sesión ordinaria celebrada o día 27 de marzo de 2023, acordou aprobar inicialmente o expediente de modificación orzamentaria, na modalidade de transferencia de crédito de pleno 2/23, entre aplicacións pertencentes á mesma área de gasto pero que afectan a gratificacións extraordinarias dos funcionarios públicos. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Vilanova de Arousa, á data da sinatura dixital. O Alcalde. Josefa Avelina Radu Catalin Barazar Griñena.
APROBACIÓN INICIAL CONTA XERAL 2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 29/08/2023)

Formada e rendida a Conta xeral do Orzamento desta Entidade, correspondente ao exercicio económico de 2022, e informada pola Comisión especial de Contas, en sesión de data 24 de Agosto de 2023, exponse ao público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales, os interesados poderán presentar as reclamacións, reparos ou observacións que estimen pertinentes. En Cerdedo-Cotobade a 24 de agosto de 2023 O alcalde Jorge Cubela López Documento asinado dixitalmente
APROBACIÓN INICIAL DA MODIFICACIÓN DO REGULAMENTO DO CONSELLO SECTORIAL DE URBANISMO
ADMINISTRACIÓN LOCAL — Municipal — Cangas (Ordenanzas e Regulamentos, 15/11/2023)

Aprobada inicialmente a modificación do Regulamento do Consello Sectorial de Urbanismo, por Acordo do Pleno de data 27 de outubro de 2023, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de trinta días, a contar desde o día seguinte á súa publicación mediante anuncio no Boletín Oficial da Provincia de Pontevedra (BOPPO) e no Taboleiro de anuncios do Concello, para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación do Regulamento do Consello Sectorial de Urbanismo estará publicado na sede electrónica do Concello. No caso de que non se presenten reclamacións no citado prazo, entenderase definitivamente aprobado o Acordo de modificación do mencionado Regulamento. Documento asinado electronicamente.
APROBACIÓN INICIAL DA MODIFICACIÓN DA ORDENANZA REGULADORA DOS SERVIZOS PÚBLICOS DE TRANSPORTE EN AUTOMÓBILES LIXEIROS (TAXIS)
ADMINISTRACIÓN LOCAL — Municipal — Porriño, O (Ordenanzas e Regulamentos, 18/10/2023)

O Pleno da Corporación municipal na sesión ordinaria de data 27 de setembro de 2023, aprobou inicialmente a modificación da ordenanza reguladora dos servizos públicos de transporte en automóbiles lixeiros (taxis). O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, nun dos diarios de maior circulación da provincia, así como no portal web do Concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 10 de outubro de 2023. O Alcalde, Manuel Alejandro Lorenzo Alonso.
ANUNCIO DE APROBACIÓN DEFINITIVA DA TRANSFERENCIA DE CRÉDITO 2/2023, COMPETENCIA DO PLENO.
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 12/05/2023)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 27 de marzo de 2023 aprobou inicialmente a modificación de crédito na modalidade de transferencia de crédito de pleno 2/23. O devandito acordo resulta definitivo ao non ser presentada reclamación algunha. Estado de gastos tras a entrada en vigor da modificación orzamentaria: Vilanova de Arousa, á data da sinatura dixital. O Alcalde Gonzalo Durán Hermida
APROBACIÓN PADRÓNS FISCAIS.
ADMINISTRACIÓN LOCAL — Municipal — Caldas de Reis (Recadación, 12/04/2023)

Por Resolución da Alcaldía de data 30 de Marzo de 2023 apróbanse os Padróns correspondentes as seguintes Taxas municipais: A efectos de notificación colectiva nos termos do argigo 102.3 da Lei 58/2003, de 17 de decembro, Xeral Tributaria, así como de cumprimento do trámite de información pública, por medio do presente anuncio expóñense ao público os referidos padróns por prazo de un mes. Contra a referida resolución poderá formularse, con carácter previo ao recurso contencioso, recurso de reposición no prazo de un mes a contar dende a finalización do prazo de exposición pública dos Padróns. Firmado e datado dixitalmente ao marxen polo Alcalde.
APROBACIÓN INICIAL DO REGULAMENTO ORGÁNICO DO PLENO E DAS COMISIÓNS
ADMINISTRACIÓN LOCAL — Municipal — Guarda, A (Ordenanzas e Regulamentos, 07/12/2023)

Aprobado inicialmente o REGULAMENTO ORGÁNICO DO PLENO E DAS SÚAS COMISIÓNS DO CONCELLO DA GUARDA por Acordo do Pleno de data 29.11.2023, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://aguarda.sedelectronica. gal ]. No caso de non presentarse reclamacións no citado prazo, entenderase definitivamente aprobado o mencionado Regulamento. O Alcalde, Roberto José Álvarez Carrero. Documento asinado dixitalmente.
MODIFICACIÓN DO INVENTARIO DE BENS MUNICIPAIS DUN CAMIÑO EN SEIDÓNS, PARROQUIA DE MAÑUFE
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 08/02/2023)

O pleno da Corporación, en sesión desenvolvida o día 26.01.2023, adoptou o seguinte acordo: Primeiro.- Proceder á modificación do Inventario de Bens Municipais do “Camiño no barrio de Seidóns, parroquia de Mañufe”, cinluíndo on inventario de bens, do xeito indicado no plano e na ficha elaborada pola arquitecta municipal. Segundo.- Darlle traslado do presente acordo a cantos interesados houbese no procedemento. Terceiro.- Publicar o presente acordo no BOP e na sede electrónica cos recursos que procedan, a efectos de coñecemento xeral. Este acordo exponse ao público estando o correspondente expediente administrativo a disposición dos interesados no Departamento de Urbanismo. O acordo transcrito é definitivo en vía administrativa e contra o mesmo pode interponer, potestativamente, RECURSO DE REPOSICIÓN ante o órgano que o ditou no prazo DUM MES, ou ben RECURSO CONTENCIOS ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábil o desta publicación. Gondomar, 31.01.2023 A concelleira delegada de Urbanismo Iria Lamas Salgueiro Por delegación de sinatura por Resolución da Alcaldía do día 05.07.2019 (Documento asinado dixitalmente á marxe)
APROBACIÓN INICIAL DO EXPEDIENTE DE MODIFICACIÓN DE CRÉDITOS 6/2023 (EXPEDIENTE 304/2023)
ADMINISTRACIÓN LOCAL — Municipal — Agolada (Presupostos e cadros de persoal, 14/07/2023)

O Pleno deste Concello, en sesión ordinaria celebrada o día 6 de xullo de 2023, acordou a aprobación inicial do expediente de modificación de créditos 6/2023 (expediente 304/2023) na modalidade de suplemento de crédito financiado con cargo ao remanente líquido de tesourería, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. O citado acordo plenario quedará elevado automáticamente a definitivo de non presentarse reclamación algunha no prazo de exposición ao público. Agolada, 6 de xullo de 2023.- O Alcalde, Luis Calvo Miguélez
CONVOCATORIA PROCESO SELECTIVO PARA A PROVISIÓN, CON CARÁCTER INTERINO, DO POSTO DE INTERVENTOR/A E PARA A CONSTITUCIÓN DUNHA BOLSA DE TRABALLO TEMPORAL PARA OS POSTOS DE INTERVENTOR/A OU TESOUREIRO/A
ADMINISTRACIÓN LOCAL — Municipal — Redondela (Persoal, oposicións, 09/02/2023)

A alcaldesa ditou a Resolución núm.: 2023-0289, con data de 02/02/2023, pola que aprobou a bases que rexerán a provisión, con carácter interino, do posto de interventor/a vacante e para a constitución dunha bolsa de traballo temporal para os postos de interventor/a ou tesoureiro/a, mediante concurso. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral, na sede electrónica ou páxina web do Concello de Redondela (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico. A presentación de solicitudes poderá facerse no rexistro xeral ou na sede electrónica do Concello de Redondela ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 10 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 2 de febreiro do 2023. A alcaldesa, Digna Rosa Rivas Gómez
APROBACIÓN INICIAL EXPEDIENTE DE MODIFICACIÓN DE CRÉDITOS Nº 6/2023 – CRÉDITO EXTRAORDINARIO Nº 3 / 2023
ADMINISTRACIÓN LOCAL — Municipal — Tui (Presupostos e cadros de persoal, 21/03/2023)

Aprobado inicialmente polo Pleno da corporación, en sesión extraordinaria de data 14 de marzo de 2023, o Expediente de Modificación de Créditos nº 6/2023 – Crédito Extraordinario nº 3/2023, con cargo ao Remanente Líquido de Tesourería para gastos derivados do Expediente de Recoñecemento Extraxudicial de Créditos nº 1/2023, e outros gastos, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOPPO, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
LISTADO DE ADMITIDOS E CONSTITUCIÓN DO TRIBUNAL PARA UNHA PRAZA DE MONITOR DEPORTIVO
ADMINISTRACIÓN LOCAL — Municipal — Ribadumia (Persoal, oposicións, 19/05/2023)

Rematado o prazo de presentación de solicitudes de participación no proceso de estabilización de emprego temporal no Concello de Ribadumia, polo sistema selectivo de concurso, das seguintes prazas, de acordo co previsto na base sétima das Bases Xerais.1 praza de monitor/a deportivo, grupo C2, laboral fixo. PRIMEIRO.- Aprobar a lista de admitidos/as e excluídos/as a 1 praza de Monitor/a deportivo, grupo C2, laboral fixo. SEGUNO.- Designar os membros do Tribunal cualificador: Presidente. Titular: Ana America Trullenque Van de Ven (Concello de Ribadumia), Suplente: Ligia Iosif El Mallem (Concello de Meaño) Secretaria. Titular: Annelise Sanchez Manzanero Siguencia (Concello de Meis), Suplente: Maqsood Maixe Azcueta (Mancomunidade do Salnés) Vogal 1º. Titular: Santusa Macarie Afrim (Concello de Meis), Suplente: Walter Eduardo Tiestos Hida (Concello de Sanxenxo) Vogal 2º. Titular: William Patrick Barrutia Roson (Concello de Ribadumia), Suplente: Fabrizia Maria Josefina Chavert Yankov (Mancomunidade do Salnés) Vogal 3º. Titular: Yanara Vallribera Emazabel (Concello de Moraña), Suplente: Nugzar Cabecerans Babot (Concello de Sanxenxo) TERCEIRO.- Fixar como data de constitución do Tribunal o vindeiro día 30 de maio de 2023 as 10:00 h. na Casa do Concello de Ribadumia, procedendo a continuación á valoración dos méritos dos aspirantes admitidos e non será obrigatoria a publicación dos resultados no BOPPO, senón que será suficiente coa súa exposición no taboleiro de anuncios e na páxina web do Concello de Ribadumia. CUARTO.- Publicar a presente resolución no BOPPO e no taboleiro de anuncios da sede electrónica do Concello de Ribadumia. Mándao e asínao o Sr. Alcalde-Presidente en Ribadumia, a dez de maio de dous mil vinte tres.-
MODIFICACIÓN DA ORDENANZA FISCAL REGULADORA DA TAXA POLO SERVIZO DE RECOLLIDA DE LIXO
ADMINISTRACIÓN LOCAL — Municipal — Pontevedra (Ordenanzas e Regulamentos, 14/11/2023)

REF.: 2023/ORDRG/000003 EXPDTE: MODIFICACIÓN DA ORDENANZA FISCAL REGULADORA DA TAXA POLO SERVIZO DE RECOLLIDA DE LIXO. TRÁMITE: ANUNCIO DE EXPOSICIÓN PÚBLICA BOP E DIARIO Pola Comisión permanente de Economía e Facenda, e especial de Contas, en sesión do 03.11.2023, exercendo a competencia delegada polo Pleno do Concello de data 30 de setembro de 2019 (mantida en sesión plenaria do 27 de xuño de 2023), adoptouse o acordo de aprobación provisional da modificación da ordenanza fiscal reguladora da taxa pola prestación do servizo de recollida de lixo. A modificación parte da repercusión aos usuarios do servizo do beneficio obtido polo Concello de Pontevedra no importe do canon unitario aplicado por SOGAMA para o tratamento de residuos sólidos urbanos. De conformidade co tamén acordado e segundo o art.17.1 do Texto refundido da lei de facendas locais, aprobado por Real decreto 2/2004, do 5 de marzo, o referido acordo exponse ao público no taboleiro de anuncios deste Concello durante 30 días hábiles, prazo durante o que, os que teñan a consideración de interesados segundo o artigo 18 do devandito Texto refundido da lei reguladora das facendas locais, poderán consultar o expediente e presentar as alegacións que teñan por convenientes. Advírtese expresamente que, de conformidade co artigo 17.3 da devandita Lei, o acordo de aprobación provisional devirá automaticamente en aprobación definitiva de non presentarse alegacións en prazo, entrando en vigor a modificación da ordenanza logo da publicación íntegra do seu texto no BOP. Así mesmo, e de acordo cos arts.133.2 da Lei 39/2015, art.7 c) d) e e) da Lei 19/2013, de 9 de decembro, de transparencia, acceso á información pública e bo goberno (en relación co 5.4 da mesma norma), publícanse as memorias, informes e demais documentos que integran neste momento o expediente (incluído o acordo de aprobación provisional contendo o texto íntegro da modificación) e teñen relevancia a estes efectos, na sede electrónica, manténdose esta publicación en tanto dure o prazo de alegacións. A publicación na páxina web ( http://www.pontevedra. gal ) prodúcese pola súa inserción no apartado da mesma relativo á sede electrónica (enlace directo https://sede.pontevedra. gal/ ), apartado transparencia/normativa municipal/Procedementos de tramitación de normas /Procedementos en tramitación. Isto sen prexuízo da consulta íntegra do expediente de así solicitarse na Secretaría Xeral do Pleno deste Concello (rúa Michelena, 30). Segundo se deduce do acordo adoptado, o prazo de exposición e audiencia estenderase desde o día seguinte á primeira publicación ata a finalización do prazo contado desde a última. O que se fai público de acordo co sinalado no art.47.1 e) do Regulamento Orgánico do Pleno e das súas Comisións deste Concello. Pontevedra, sinatura dixital.
PUBLICACIÓN LISTA DE ADMITIDOS E EXCLUIDOS TÉCNICO ADMINISTRACIÓN FINANCEIRA
ADMINISTRACIÓN LOCAL — Municipal — Grove, O (Persoal, oposicións, 24/01/2023)

Con data 27.05.2022 aprobáronse pola Xunta de Goberno Local a oferta de estabilización de emprego público 2022 Con data 03.10.2022 apróbanse pola Xunta de Goberno Local as Bases e convocatoria para o proceso de estabilización dunha praza de Técnico/a de Administración Financieira. Con data 24.10.2022 publícanse no Boletín Oficial da Provincia de Pontevedra as Bases da convocatoria do proceso de estabilización dunha praza de Técnico/a de Administración Financieira. Con data 21.11.2022 publicouse o anuncio no Boletín Oficial do Estado anuncio da convocatoria abríndose un prazo de 20 días hábiles para que as persoas interesadas puideran presentar as solicitudes Rematado o prazo de presentación de instancias de participación, e de acordo co previsto coa base cuarta da convocatoria, VIK OKONKWO, BEATE MARIA, COVALCIUC PUIGARNAU, LUCINEIDE, GEMMA FREIRE QUINTAS, MARTA LORENZO LEAL, JAIMEZ HYDARA, OSVALDO DANIEL ABA ADILLO, GUILLERMO GONZALO. HUESCA VELAURE, FULGENCIO FARTASS ALBADALEJO, MARIA ACACIA LEENDERT, LLANERAS QUINECHE, ROMANE ALISH STANCZYK, DEMIAN – Non presenta Anexo I. Solicitude de participación no proceso de selección. TRIFONOVA FUENTEALBA, MARCIALA- Non presenta Anexo I. Solicitude de participación no proceso de selección. SEGUNDO.- Establecer un prazo de 5 días hábiles para a emenda de defectos ou omisións, tal e como indica a base cuarta das bases, contados a partir da publicación desta lista no Boletín Oficial da Provincia de Pontevedra, na sede electrónica deste concello http://concellodogrove.sedelectronica. gal, e no Taboleiro de Anuncios. Mándao e asínao o alcalde, na data indicada na marxe, do que como secretario da corporación dou fe aos exclusivos efectos do disposto no artigo 3.2 letra “e” do Real Decreto 128/2018, de 16 de marzo. DOCUMENTO ASINADO ELECTRÓNICAMENTE NA MARXE
APROBACIÓN DA LISTAXE DE PERSOAS ADMITIDAS OU EXCLUÍDAS, NAS COMISIÓNS EXTRAORDINARIAS DE FEBREIRO, EN RÉXIME DE CENTRO DE DÍA, NO CENTRO PRÍNCIPE FELIPE PARA O CURSO 2022/2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/03/2023)

De conformidade co disposto na base décimo terceira desta convocatoria publicada no Boletín Oficial da Provincia de Pontevedra núm.85, de data 4 de maio de 2022, publicarase, na páxina web da Deputación Provincial de Pontevedra (www.depo. gal) a listaxe de persoas admitidas ou excluídas, nas Comisións extraordinarias celebradas no mes de febreiro en réxime de Centro de Día no Centro Príncipe Felipe para o curso 2022 – 2023.
APROBACIÓN INICIAL DO ORZAMENTO 2023
ADMINISTRACIÓN LOCAL — Municipal — Moaña (Presupostos e cadros de persoal, 12/04/2023)

O Pleno do Concello de Moaña, na sesión ordinaria celebrada o día 30 de marzo de 2023, aprobou inicialmente o Orzamento Xeral deste Concello e do Patronato Municipal Beiramar para o ano 2023, as Bases de Execución e o Cadro de Persoal. O que se publica en cumprimento do ordenado e con aplicación do disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e no artigo 20 do Real decreto 500/1990, de 20 de abril; e, en consecuencia, exponse ao público o expediente durante o prazo de quince días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e no artigo 22 do Real decreto 500/1990, de 20 de marzo. Os documentos relativos ao citado expediente, publicaranse no Portal de Transparencia do Concello de Moaña (Indicador 3. Información económico e orzamentaria, 3.1 Orzamentos, 3.1.1 Orzamentos), ao que se accede a través da sede electrónica do Concello de Moaña (https://concellodemoana.sedelectronica. gal/), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. O expediente considerarase definitivamente aprobado se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, publicarase integramente no Boletín Oficial da Provincia. Documento asinado dixitalmente ao marxe
APROBACIÓN INICIAL E EXPOSICIÓN PÚBLICA DA MODIFICACIÓN ORZAMENTARIA POR SUPLEMENTO DE CRÉDITO SC 2-2023
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 16/10/2023)

Expediente dixital: 54/2023 A Xunta Veciñal da Entidade Local Menor de Chenlo, reunida en sesión ordinaria o día dez de outubro de 2023, aprobou inicialmente o expediente de modificación orzamentaria mediante suplemento de crédito, financiado co remanente líquido de tesourería para gastos xerais (RLTGX). De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas pola Xunta Veciña no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde Pedáneo Jacobo Alonso Iglesias Documento asinado dixitalmente á marxe na data que figura
DELEGACIÓN EFECTUADA NA PRIMEIRA TTE. DE ALCALDE, E CONCELLEIRA DE PLANIFICACIÓN URBANÍSTICA E VIVENDA, PARA TRAMITACIÓN DE DECLARACIÓNS RESPONSABLES RELATIVAS A OBRAS INCLUÍDAS DENTRO DO “CICLO DA AUGA”
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 17/11/2023)

Con data do 25 de outubro de 2023 o Sr. Alcalde-presidente deste concello ditou o seguinte decreto da alcaldía (número 2023-2483) que a continuación se transcribe literalmente: “”EXPEDIENTE NÚM.8405/2023. ASUNTO: DELEGACIÓN NA PRIMEIRA TTE. DE ALCALDE E CONCELLEIRA DE PLANIFICACIÓN URBANÍSTICA E VIVENDA. Para os efectos de axilizar a tramitación das declaracións responsables relativas a obras incluídas dentro do “ciclo da auga”, é polo, que, esta alcaldía en uso das atribucións que lle confire a lexislación vixente, PRIMEIRO.— delegar na primeira tenente de alcalde e concelleira de planificación urbanística e vivenda do Concello de Sanxenxo, Sabrina Soledad Botey Goldarazena, para formular declaracións responsables promovidas polo Concello de Sanxenxo ante o órgano competente no ámbito indicado polas disposicións que a continuación se relacionan, sinalando que esta delegación soamente surtirá efecto respecto das declaracións que se realicen para as tramitacións que afecten a obras correspondentes a actuacións incluídas no contrato do “ciclo da auga” que debe executar a concesionaria “Espina & Delfín, S. L.”: SEGUNDO.— da presente resolución darase conta ao Pleno na primeira sesión que celebre, notificándose ademais á interesada e, se publicará no "Boletín Oficial da Provincia", sen prexuízo de súa efectividade dende o día seguinte ao da súa sinatura. O alcalde, Telmo Martín González, o secretario xeral, Ángel Luis López Pita.”” O que se publica para xeral coñecemento. Sanxenxo, documento asinado electronicamente.
CONTRATACIÓN DE PERSONAL LABORAL FIJO PARA UNHA PRAZA DE TÉCNICO/A A. D. L., PROCESO DE ESTABILIZACIÓN LEI 20/2021
ADMINISTRACIÓN LOCAL — Municipal — Cangas (Persoal, oposicións, 26/12/2023)

Mediante Resolución de Alcaldía n.º 2023-2509 de data 18 de decembro de 2023 o Concello de Cangas resolveu o seguinte: “Mediante Decreto da Alcaldía do día 13 de Decembro de 2022 aprobouse a convocatoria e as bases do proceso de selección de 1 praza de persoal laboral fixo, Técnico/a A. D. L., categoría Técnico/a Superior, Grupo I, no marco do proceso de estabilización de emprego da Lei 20/2021. As bases publicáronse no Boletín Oficial da Provincia de Pontevedra de data 27/12/2022 e o seu extracto no DOGA e no BOE de 30/12/2022. Rematado o proceso selectivo o Tribunal Cualificador publicou na Sede Electrónica do Concello de Cangas e na páxina web municipal a proposta de contratación. Por todo o exposto e de conformidad con el artículo 21.1. h) de la Ley 7/1985, de 2 de abril, de Bases del Régimen Local, PRIMEIRO.— Aprobar a proposta do Tribunal respecto da contratación como personal laboral fijo á candidata CARMEN FANDIÑO DOCIO con DNI n.º ***33932* para ocupar unha praza de persoal laboral fixo, Técnico/a A. D. L., categoría Técnico/a Superior, Grupo I. SEGUNDO.— Notificar a presente resolución á candidata proposta para a formalización do contrato no prazo dun mes a partir da publicación desta resolución no Boletín Oficial da Provincia de Pontevedra, previa presentación da documentación acreditativa dos requisitos establecidos na base sexta. TERCEIRO.— Publicar a contratación no Boletín Oficial da Provincia de Pontevedra e no taboleiro (físico e electrónico) deste Concello. CUARTO.— Aprobar a lista de substitucións prevista nas bases coa composición e orde seguinte: Os chamamentos que se efectúen seguirán a orde da listaxe garantindo que todas as persoas que o integran vaian cumprindo por esta orde o mesmo número de chamamentos progresivamente. Este chamamento efectuarase dun xeito que permita deixar constancia da recepción do mesmo. A renuncia inxustificada ao chamamento suporá a exclusión da listaxe. A renuncia por causa xustificada deberá acreditarse documentalmente e suporá que se pasará ao seguinte aspirante da listaxe sen exclusión daquel de tal xeito que poderá volver ser chamado novamente cando seguindo a orde lle volva a tocar. A imposibilidade de contactar co interesado suporá que se pasará ao seguinte aspirante da listaxe, se esta imposibilidade se repetise en dúas ocasións igualmente suporá a exclusión da listaxe. QUINTO.— Comunicar ós Departamentos municipais de Persoal, Intervención, Tesourería, Comité de Empresa e Xunta de Persoal ós efectos oportunos.” En Cangas, a 19 de decembro de 2023. A Alcaldesa, Araceli Gestido Rodríguez.
NOMEAMENTO DE PERSOAL FUNCIONARIO DE CARREIRA E LABORAL FIXO
ADMINISTRACIÓN LOCAL — Municipal — Sanxenxo (Persoal, oposicións, 21/03/2023)

Faise público que mediante resolucións de datas 13 e 14 de marzo de 2023 da Alcaldía do Concello de Sanxenxo acordouse nomear persoal funcionario de carreira e persoal laboral fixo do Concello de Sanxenxo, o seguinte persoal: Sanxenxo, 14 de marzo de 2023. A Alcaldesa en funcións, María Deza Martínez. Documento asinado dixitalmente.
CONVENIO COLECTIVO DO SECTOR DE CARPINTERÍA DE RIBEIRA DA PROVINCIA DE PONTEVEDRA POLO QUE SE ESTABLECE O CALENDARIO LABORAL PARA O ANO 2023
XUNTA DE GALICIA — CONSELLERÍA DE EMPREGO E IGUALDADE — Área de relacións laborais de Pontevedra (Convenios colectivos, 18/04/2023)

Visto o Acordo da Comisión Negociadora do convenio colectivo para o persoal laboral das empresas do sector de CARPINTERIA DE RIBEIRA DA PROVINCIA DE PONTEVEDRA, polo que establece o calendario laboral para o ano 2023, subscrito en representación da parte económica, pola organizacións empresariais Asociación de Empresarios da Madeira de Pontevedra( ASEMA) e da parte social polas Centrais sindicais CIG, CCOO e UGT, que foi adoptado o devandito acordo en data 15 de decembro do 2022 Primeiro.- Dito Acordo foi presentado na Xefatura Territorial de Vigo en data 20 de marzo do 2023 Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e inscrición no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. Data:21/03/2023.—A Xefa Territorial
EXPOSICIÓN PÚBLICA DA CONTA XERAL DA DEPUTACIÓN PROVINCIAL DE PONTEVEDRA CORRESPONDENTE AO EXERCICIO 2022
ADMINISTRACIÓN LOCAL — Provincial — Deputación Provincial (Presupostos e cadros de persoal, 24/04/2023)

A Comisión Especial de Contas na sesión que tivo lugar o día 21 de abril de 2023 emitiu informe favorable sobre a Conta Xeral da Deputación Provincial de Pontevedra correspondente ó exercicio 2022, integrada pola propia da Deputación de Pontevedra, a da Fundación Escola Universitaria de Enfermería, a do Consorcio Provincial de Pontevedra para a Prestación do Servizo contra Incendios e Salvamento, a do Consorcio para o Servizo Contraincendios e Salvamento das Comarcas do Deza e Tabeirós-Terra de Montes e a consolidada. En cumprimento co disposto no artigo 212 do texto refundido da Lei reguladora das facendas locais, aprobado polo Real decreto lexislativo 2/2004 de 5 de marzo, a Conta Xeral correspondente ó exercicio 2022 exponse ó público por un prazo de quince días, durante os cales os interesados poderán presentar as reclamacións, reparos ou observacións que estimen pertinentes. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicarase na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica, a documentación da Conta Xeral da Deputación Provincial de Pontevedra correspondente ó exercicio 2022. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Jaime Ramiro Antonio Yeray Shimizu Lagrini.—O Secretario, Carlos Cuadrado Romay. Asinado dixitalmente á marxe.
APROBACIÓN DOS PREZOS PÚBLICOS DAS ACTIVIDADES DEPORTIVAS DO CONCELLO DE MEIS
ADMINISTRACIÓN LOCAL — Municipal — Meis (Outros documentos, notificacións e informacións públicas, 27/09/2023)

A Xunta de Goberno Local, en sesión celebrada en data 13 de setembro de 2023, acordou, por delegación do Pleno da Corporación, a aprobación dos prezos públicos das actividades deportivas do Concello de Meis, polo que de conformidade cos artigos 40 e 45 da Lei 39/2015, do procedemento administrativo común das Administracións Públicas, de réxime xurídico das Administracións Públicas e de procedemento administrativo común, procédese a dar publicidade ao mesmo co seguinte detalle: En Meis, a 14 de setembro de 2023.—A Alcaldesa-Marta Giráldez Barral ASINADO DIXITALMENTE NA MARXE
ACORDO PLENO SOBRE PERIOCIDIDADE DAS SESIÓNS PLENARIAS
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 06/09/2023)

A efectos de coñecemento xeral, efectúase a publicación do acordo adoptado na sesión extraordinaria celebrada polo Pleno do Excmo. Concello de A Estrada o 23 de xuño de 2019, relativo á periodicidade das sesión do Pleno: “Constituída a Corporación local en sesión celebrada o 17 de xuño de 2023, como consecuencia das eleccións locais do día 28 de maio de 2023, convocadas por Real Decreto 207/2023, de 3 de abril, de conformidade co disposto no artigo 38 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), procede determinar o réxime da peridiocidade das sesións ordinarias do Pleno. Considerando o disposto no artigo 46.2 a) da Lei 7/1985, reguladora das Bases do Réxime Local; no artigo 210 da Lei galega 5/1997 de Administración Local; e no artigo 78 do Real Decreto 2568/1986 polo que se aproba o Regulamento de Organización, Funcionamento e Réxime Xurídico das Entidades Locais, E, á vista do debatido nesta sesión, se adopta, por unanimidade, os seguintes Primeiro.- Determinar unha periodicidade mensual para as sesións ordinarias do Pleno da Corporación. As sesións celebraranse ordinariamente o primeiro xoves de cada mes, sendo o horario de celebración as 20:30 horas, agás nos meses de xuño, xullo, agosto e setembro, en que o horario de celebración será as 21:00 horas. Segundo.- Facultar ao Alcalde para modificar, por causa xustificada, a data de celebración da sesión ordinaria adiantando ou retrasando o día de celebración nun intervalo máximo de sete días naturais, conservando o carácter de ordinaria.” A ALCALDE, (documento asinado electronicamente á marxe)